《积雨写怀 其二》
宋代·陈普

一片真纯要反观，纤毫外物不相干。乐天岂向青云乐，安土须从陋巷安。

日出扶筇天地喜，云深拨火鬼神看。化机何啻亲兄弟，但与为徒有底难。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。